**APSTIPRINĀTS**

ar Limbažu novada domes

28.05.2020. sēdes lēmumu

(protokols Nr.13, 33.§)

**Limbažu novada pašvaldības aģentūras “ALDA”**

**2019.gada publiskais pārskats**

**1.Pamatinformācija**

Pašvaldības aģentūra „ALDA” ir Limbažu novada pašvaldības iestāde, kas darbojas saskaņā ar Publisko aģentūru likumu un aģentūras nolikumu, kuras mērķis ir lietderīga un efektīva Limbažu novada administratīvajā teritorijā esošo ezeru: Limbažu Lielezera, Limbažu Dūņezera, Augstrozes Lielezera un Umurgas dīķa pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, kā arī viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu.

Savu mērķu sasniegšanai aģentūra veic saimniecisko darbību Latvijas Republikas normatīvajos aktos, Limbažu novada pašvaldības saistošajos noteikumos, domes lēmumos un aģentūras „ALDA” nolikumā noteiktā kārtībā un apmērā.

Lai izpildītu noteiktos uzdevumus, aģentūra atbilstoši savai kompetencei veic šādas funkcijas un pilda sekojošus tai uzliktos pienākumus:

* + nodrošina zivju, ūdensputnu un augu valsts resursu saglabāšanu, novērš nelikumīgu zivju u.c. dabas resursu ieguvi (izmantošanu) Limbažu Lielezerā, Limbažu Dūņezerā, Augstrozes Lielezerā un Umurgas dīķī;
  + tautas sporta pasākumu organizēšana Limbažu novadā;
  + izstrādā Limbažu Lielezera, Augstrozes Lielezerā un Dūņezera licencētās makšķerēšanas nolikumus un organizē to apstiprināšanu, veic pasākumus makšķerēšanas licenču izdošanā un izplatīšanā;
  + nodrošina aģentūras darbības atspoguļošanu masu informācijas līdzekļos, veic darba un piedāvāto pakalpojumu reklamēšanu;
  + nodrošina informācijas u.c. zīmju uzstādīšanu Limbažu Lielezera, Limbažu Dūņezera, Augstrozes Lielezera un Umurgas dīķa krastos;
  + pastāvīgi atjauno zivju resursus Limbažu Lielezerā, Limbažu Dūņezerā, Augstrozes Lielezerā un Umurgas dīķī (zivju mazuļu iegāde un ielaišana);
  + veic atpūtas vietu, ugunskuru kurināšanas vietu, telšu, laivu piestātņu izveidošanas vietu izbūves un labiekārtošanas organizāciju Limbažu Lielezera, Augstrozes Lielezera, Limbažu Dūņezera un Umurgas dīķa krastos;
  + organizē un veic projektu izstrādi naudas līdzekļu piesaistīšanai no valsts un Eiropas fondiem, kas saistīti ar aģentūras darbību;
  + organizē sadarbību ar makšķerniekiem, tūristiem, atpūtniekiem, Limbažu novada iedzīvotājiem par palīdzības sniegšanu nelikumīgu darbību novēršanā Limbažu Lielezerā, Augstrozes Lielezerā, Limbažu Dūņezera un Umurgas dīķa un to piekrastes zonās;
  + organizē ciešu sadarbību ar tūrisma un atpūtas pasākumu organizētājiem tūristu un atpūtnieku piesaistīšanai;
  + nodrošina publiskās peldvietas Limbažu Lielezerā darbību atbilstoši normatīvo aktu prasībām
  + noslēdzot finanšu gadu, aģentūra sagatavo un publicē gada publisko pārskatu, lai informētu sabiedrību par aģentūras darbības mērķiem un rezultātiem, kā arī aģentūras budžeta līdzekļu izlietojumu.

**2. Finanšu resursu un iestādes darbības rezultāti**

Pamatdarbības uzturēšanai aģentūra 2019. gadā no Limbažu novada pašvaldības budžeta saņēma 72279,60 EUR, tai skaitā pašu ieņēmumi 13416,04 EUR.

**Pašvaldības budžeta finansējums un to izlietojums.**

|  |  |  |  |
| --- | --- | --- | --- |
| Nr.p.k. | Ieņēmumu un Izdevumu postenis | Plāns | Izpilde |
| 1. | **Ieņēmumi kopā** | 72279.60 | 71379.96 |
| 1.1. | Finansēšana | 61050,08 |  |
| 1.2. | Nenodokļu ieņēmumi (makšķerēšanas licences) | 3500,00 | 6106,00 |
| 1.3. | Maksas pakalpojumi un dalību maksas. | 5000,00 | 7058,04 |
| 2. | **Izdevumi kopā.** |  |  |
| 2.1. | Atlīdzība | 37382,28 | 37180,32 |
| 2.2. | Preces un pakalpojumi | 25506,91 | 24809,23 |
| 2.3. | Krājumi, materiāli, preces un inventārs | 14593,03 | 14548,00 |
| 2.4. | Budžeta iestādes nodokļu maksājumi | 2350,00 | 2363,75 |
| 2.5. | Pamatlīdzekļi | 9166,56 | 9166,56 |
| 3. | **Naudas līdzekļu atlikums perioda beigās** |  | 899,64 |

Savu mērķu sasniegšanā aģentūra, atbilstoši normatīvajiem aktiem, pašvaldības saistošajiem noteikumiem, domes lēmumiem un aģentūras nolikumam, veic saimniecisko darbību. Limbažu Lielezera, Limbažu Dūņezera, Augstrozes Lielezera un Umurgas dīķa pārvaldīšana un apsaimniekošana, publisko pakalpojumu sniegšana Limbažu novada iedzīvotājiem, viesiem un tūristiem, licencētās makšķerēšanas, ūdenssporta un atpūtas organizācijas jautājumos, kas saistīti ar Limbažu novada publisko ezeru krasta zonas izmantošanu, kā arī tautas sporta organizēšanu Limbažu novadā, sabiedrības iesaistīšanu vides izglītības aktivitātēs.

Aģentūras maksas pakalpojumu galvenos ieņēmumus veido licencētās makšķerēšanas organizēšana un inventāra noma. 2019. gadā tika pārdotas 1463 licences par kopējo summu 6106,00 EUR, no kuriem 1514,04 EUR tika pārskaitīti Latvijas Zivju fondam, inventāra noma 7058,04 EUR un pasākuma dalību maksa 252,00 EUR.

**Ieņēmumi no licencētās makšķerēšanas, pa licenču veidiem.**

|  |  |  |  |  |  |
| --- | --- | --- | --- | --- | --- |
| **Licences veids.** | **Licenču skaits** | **Cena bez PVN** | **Cena ar PVN** | **Kopā bez PVN** | **Kopā bar PVN** |
| Vienas dienas LL | 326 | 2,48 | 808,48 | 3,00 | 978,00 |
| Vienas dienas AL | 502 | 2,48 | 1244,96 | 3,00 | 1506,00 |
| Vienas dienas LD | 45 | 2,48 | 111,60 | 3,00 | 135,00 |
| Mēneša | 245 | 5,79 | 1418,55 | 7,00 | 1715,00 |
| Gada | 59 | 24,79 | 1462,61 | 30,00 | 1770,00 |
| Gada bezmaksas LL | 116 | - | - | - | - |
| Gada bezmaksas AL | 103 | - | - | - | - |
| Gada bezmaksas LD | 73 | - | - | - | - |

**Projekti:**

2019. gadā kopā tika piesaistīti **95 850,14 EUR**, no kuriem **68 103,89 EUR** ir Latvijas Zivju fonda atbalsta līdzekļi:

\*Svētupes posma tīrīšana 14758,37EUR;

\*Vitrupes posma tīrīšana 14367,54 EUR;

\*Sabiedrības informēšanas projekts “Zini, sargā un copē” 4409,91 EUR;

\*Novērošanas kameras Limbažu Lielezerā un Dūņezerā 12368,47 EUR;

\*Zivsaimniecības ekspluatācijas noteikumu izstrāde Limbažu Dūņezerā un Lādes ezerā 1700,00 EUR;

\*Interaktīvi, informatīvie stendi 4641,60 EUR;

\*Zivju resursu aizsardzībai eholote Augstrozes ezeram un binokļi Limbažu Lielezeram, Augstrozes Lielezeram, Limbažu Dūņezeram un Lādes ezeram. 1700,00 EUR;

\*Zivju resursu aizsardzībai motorlaivas iegādei 5184,00 EUR,

**kā arī no Latvijas vides aizsardzības fonda līdzekļiem** **27746,25 EUR:**

**\***Sabiedriskās tualetes izbūve Limbažu pludmalē 21369,25 EUR;

\*Augstrozes ekspluatācijas plāna izstrāde 6377,00 EUR.

\*Netika realizēts zivju resursu papildināšanas projekti Limbažu Dūņezerā un Lādes ezerā par summu 8874,00,00 EUR, sakarā ar to, ka nebija iespējams iegādāties zivju mazuļus.

\*Pabeigts ”Mazezera” tīrīšanas projekts.

\*Pabeigti Umurgas dīķa labiekārtošanas darbi.

**Projektu finansējuma un pašvaldības līdzfinansējuma izlietojums.**

|  |  |  |  |  |
| --- | --- | --- | --- | --- |
| **Projekts** | **Projekta izmaksas** | **Limbažu novada līdzfinansējums** | **Zivju fonda finansējums** | **Vides aizsardzības fonda finansējums** |
| Dabisko dzīvotņu kvalitātes uzlabošana Svētupē Limbažu novadu teritorijā | 15518,37 | 760,00 | 14758,37 |  |
| Dabisko dzīvotņu kvalitātes uzlabošana Vitrupē Limbažu novada teritorijā | 15127,54 | 760,00 | 14367,54 |  |
| Zini, sargā un copē ! | 4954,95 | 545,04 | 4409,91 |  |
| Limbažu Dūņezera zivsaimnieciskās ekspluatācijas noteikumu izstrāde | 1009,76 | 109,76 | 900,00 |  |
| Lādes ezera zivsaimnieciskās ekspluatācijas noteikumu izstrāde | 1009,76 | 109,76 (Lādes ezera biedrība) | 900,00 |  |
| Zivju resursu aizsardzība Limbažu Lielezerā un Limbažu Dūņezerā | 12368,47 |  | 12368,47 |  |
| Zivju resursu aizsardzība Limbažu novada ezeros | 1837,00 | 137,00 | 1700,00 |  |
| Informatīvo pasākumu kopums “Makšķernieku, zvejnieku un sabiedrības loma zivsaimniecībā” | 4641,60 |  | 4641,60 |  |
| Zivju resursu aizsardzība Limbažu novada ezeros. Laiva ar motoru. | 5184,00 |  | 5184,00 |  |
| Augstrozes Lielezera ekspluatācijas noteikumi | 6377,00 |  |  | 6377,00 |
| “Infrastruktūras attīstība Limbažu Lielezera peldvietā” | 30527,50 | 9158,25 |  | 21369,25 |
|  | 98555,95 | 11470,05 | 59229,89 | 27746,25 |

**Paveiktie darbi, pasākumi:**

Viens no galvenajiem darbiem ir nelikumīgo darbību novēršana apsaimniekotajos ezeros. 2019. gadā kopumā sadarbībā ar Limbažu novada pilnvarotajām personām un Limbažu novada pašvaldības policiju tika veikti 580 reidi, lai kontrolētu licencētās makšķerēšanas un vēžošanas noteikumu ievērošanu un novērstu nelikumīgu zveju. Reidu laikā tika izņemti bez īpašnieka atstāti zvejas tīkli kopsummā 1050 m un 2 ziemas ūdas.

Sniegtas 255 konsultācijas makšķerniekiem un tūristiem par makšķerēšanas iespējām Limbažu novadā, kā arī par atpūtas iespējām pie novada ezeriem.

Sadarbībā ar Limbažu sākumskolu tika izgatavotas un ielaistas Limbažu Lielezerā 24 zivju mākslīgās nārstu ligzdas.

Noorganizēts makšķerēšanas seminārs ar Normundu Grabovski BJC nometnei.

Tika atbalstīts Latvijas makšķerēšanas sporta federācijas organizētais Latvijas čempionāta posms Limbažu Lielezerā.

2019.gads sākās ar Lielezera Festivāla pasākumu Lielezerā, kurā apvienojās divi pasākumi – slēpošanas sacensības un makšķerēšanas sacensības Limbažu iedzīvotājiem. Martā atklājām nebijušu pasākumu posmu - Orientēšanās seriāls, kurš sevī ietver – orientēšanās telpā, orientēšanās pilsētvidē un orientēšanās mežā. Aprīlī tika organizēts iedzīvotāju iecienītais Auto – foto rallijs. Maijā tiek atklāts makšķerēšanas Sudraba kauss - 6. posmu garš, kurš beidzās oktobrī. Limbažu pilsētas svētku noslēgumā, Lielezera pludmalē tika organizēts ģimeņu sacensības “Lielezera izaicinājums”. Septembra beigās pasākumu daļu noslēdz foto rallijs ar velosipēdiem un, sadarbībā ar Latvijas orientēšanās federāciju, Vislatvijas orientēšanās nakts sacensības Limbažos.

Aģentūra “ALDA” jau 7 gadu ir aktīva Zilā karoga programmas dalībniece. 2019. gada Zilā karoga vides izglītības aktivitāšu ietvaros, sadarbībā ar Limbažu sākumskolas audzēkņiem un makšķerniekiem, tika veidotas zivju nārstu ligzdas. Sadarbībā ar Limbažu 3. vidusskolas Eko skolu audzēkņiem, Limbažu Lielezera pieguļošajā teritorijā iestādīja 100 avenes. Sadarbībā ar Limbažu Bērnu un jauniešu centra nometnes bērniem, Lielezera pludmales bruģa teritorijā izveidoja spēles. Limbažu pilsētas svētku laikā tradicionālās makšķerēšanas sacensības Limbažu Lielezerā un apmeklētājiem bija iespēja izveidot foto stendus no dabas materiāliem.

**3. Komunikācija ar sabiedrību**

Informācija par aģentūras darbību regulāri tiek atspoguļota Limbažu novada mājaslapā www.limbazi.lv, vietējā laikrakstā “Auseklis”, Vidzemes RE TV un sociālajos interneta tīklos Facebook.com/alda un Facebook.com/Limbažu Lielezera pludmale, kā arī komunikācija notiek ar aģentūras klientiem – makšķerniekiem, atpūtniekiem un tūristiem ir pastāvīgs kontakts ikdienas darbos, kur iespējams uzklausīt ieteikumus, viedokļus un kritiku, kas palīdz izvērtēt aģentūras darbību, pilnveidojot un attīstot sniegtos pakalpojumus.

Informācija par aģentūras sniegtajiem pakalpojumiem, veiktajām un plānotām rīcībām tiek apspriesta ikgadējā makšķernieku sapulcē.

**4. Personāls**

Aģentūras darbības nodrošināšanai tiek algoti 4 patstāvīgi darbinieki - aģentūras direktors, remontstrādnieks, Augstrozes Lielezera dežurants un lietvedis - sporta pasākumu organizators, kā arī sezonas darbinieki Lielezera pludmalē un Limbažu slidotavā.

**5. 2020. gada plānotie darbi un pasākumi**

Turpināt veikt reidus apsaimniekotajos ezeros un piekrastes uzkopšanas darbus, papildināt zivju resursus pēc licencētās makšķerēšanas un zivsaimniecības ekspluatācijas noteikumiem, piesaistīt līdzekļus no Latvijas Zivju fonda un citiem pieejamiem resursiem, iesaistīties Zilā karoga programmā un turpināt vides izglītības aktivitātes, organizēt makšķerēšanas un tautas sporta pasākumus Limbažu novadā, izstrādāt vēžošanas nolikumu Limbažu Lielezerā, sadarbībā ar p/a “LAUTA” un Attīstības nodaļu izstrādāt tehnisko projektu “Mazezera” pieguļošajai teritorijai.

Direktors J. Remess